open-index/open-wikipedia-markdown huggingface dataset:
Sférická aberácia

**Sférická aberácia** (iné názvy: **sférická chyba**, **guľová chyba/aberácia**, **otvorová chyba/aberácia**, nevhodne [bohemizmus]: *sférická/guľová/otvorová vada*) je optická chyba spôsobená guľovým tvarom šošoviek tým, že lúče prechádzajúce okrajom šošovky sa viac lámu ako lúče blízko optickej osi. Rozdiel medzi vzdialenosťami ich ohnísk je sférická pozdĺžna aberácia. Táto optická chyba zapríčiňuje neostrosť obrazov, pretože pri dopade rovnobežného zväzku svetelných lúčov na šošovku pretínajú okrajové lúče zväzku (po lome šošovkou) optickú os v inom bode ako lúče v blízkosti osi. Pri spojke (šošovke s kladnou optickou mohutnosťou) je sférická aberácia záporná. Pri rozptylke (šošovke so zápornou optickou mohutnosťou) sa okrajové lúče lámu menej ako paraxiálne, ohnisko okrajových lúčov je ďalej ako paraxiálnych a sférická aberácia je kladná. Preto možno opravovať túto optickú chybu kombináciou spojných a rozptylných šošoviek s pozdĺžnou sférickou aberáciou rôznych znamienok. Pri dvojitom objektíve sa dá súčasne znížiť sférická i chromatická aberácia. Sférická aberácia sa vyskytuje aj pri sférických zrkadlách a odstraňuje sa prechodom od sférickej obrazovej plochy k parabolickej alebo použitím korekčnej šošovky (Schmidtov ďalekohľad) a menisku (Maksutovov ďalekohľad). Aj sférickú aberáciu jednoduchej šošovky možno odstrániť tým, že jej jedna alebo obidve guľové plochy sa podľa potreby korigujú. Objektívy ďalekohľadov pracujú obyčajne len blízko optickej osi. Inak je to pri fotografických objektívoch, kde sa niekedy vyžaduje veľmi široké zorné pole. 

Kategória:Optické chyby
Koma (optika)

**Koma** (iné názvy: **asymetrická chyba**, **kóma**) je optická chyba, spočívajúca v tom, že sa svietiaci bod mimo optickej osi objektívu zobrazí v tvare kométy s jasným jadrom, z ktorého vychádza široký chvost. Vzniká tým, že zväzok lúčov po lome nemá osovú symetriu, lúče prechádzajúce rôznymi časťami objektívu sa stretávajú v rozličných vzdialenostiach od hlavného ohniska. Koma vzrastá úmerne so vzdialenosťou od optickej osi a môže dosiahnuť veľkú hodnotu. Veľmi znižuje rozlišovaciu schopnosť ďalekohľadu a ostrosť zobrazenia na okrajoch poľa. Možno ju odstrániť vhodnou kombináciou viacerých šošoviek (aplanát) a jej kvadratická závislosť od svetelnosti ju umožňuje ľahšie odstrániť pri málo svetelných optických sústavách. 

## Zdroje

Kategória:Optické chyby
Skreslenie (optika)

**Skreslenie** alebo **distorzia** je optická chyba spôsobená tým, že priečne zväčšenie nie je po celom poli obrazu rovnaké, a tak sa porušuje geometrická podobnosť medzi predmetom a jeho obrazom. Neskresľuje sa zobrazenie jednotlivých bodov, ale ich konfigurácia. Ak je zobrazovaným predmetom sieťka so štvorcovými okienkami ležiaca kolmo na optickú os, zobrazí sa ako sieťka tvorená sústavou kriviek: pri zväčšovaní s rastúcou vzdialenosťou od optickej osi ako sieťka tvorená konvexnými krivkami a pri poklese zväčšenia ako sieťka s konkávnymi krivkami. Ak ide o prístroje určené na bežné vizuálne pozorovanie, skreslenie veľmi neprekáža, ale ak je obraz potrebný na presné vymeriavanie, musí sa skreslenie opraviť vhodnou kombináciou šošoviek. S rastúcim počtom šošoviek vzrastajú i svetelné straty odrazom a absorpciou. Preto sa často dáva prednosť zrkadlovým ďalekohľadom.

Kategória:Optické chyby
Sklenutie

**Sklenutie** môže byť:
*poeticky: vytvorenie niečoho klenutého
*zastarano:
**vyrobenie zo skla, pozri pod sklo
**vloženie skla
**o zuboch: stisnutie, zaťatie, pozri napr. zub
*v optike: sklenutie poľa

## Zdroje
Sklenutie poľa

**Sklenutie poľa** (iné názvy: **sklenutie poľa obrazu**, **sklenutie obrazového poľa**, **sklenutie**, **klenutie poľa**, **skrivenie poľa**, **zakrivenie poľa**, **krivosť poľa**, **sklenutie obrazu**) je optická chyba spočívajúca v tom, že objekt v tvare roviny kolmej na optickú os sa zobrazí v tvare časti krivej plochy.

## Zdroje

Kategória:Optické chyby
Machy (vrch v Skorušinských vrchoch)

**Machy** () je vrch v Skorušinských vrchoch. Leží nad obcou Zuberec, približne  južne od Tvrdošína. 

## Poloha
Nachádza sa v strednej časti pohoria, v geomorfologickom podcelku Kopec. Vrch leží v Žilinskom kraji, v okrese Tvrdošín a zasahuje na katastrálne územie obce Zuberec a Oravský Biely Potok. Najbližšími sídlami sú na východnom úpätí ležiaci Zuberec, severným smerom sa nachádza Oravský Biely Potok a južným obec Huty. 

## Opis
Vrch je súčasťou hrebeňa, ktorý vedie od Mnícha () juhozápadným smerom na Blato (). Západným smerom susedí Kopec () a Turínok (), južným Prípor () a Holica (), východným Štít () a severným Mních () a Bane (). Vrch patrí do povodia rieky Orava, pričom celý masív odvodňujú prítoky Studeného potoka. Vrcholom vedie značený chodník a nachádza sa tam prístrešok a rozhľadňa.

### Výhľady
Hrebeň Machov rozdeľuje masív na dve odlišné polovice; pokým severozápadnú pokrýva súvislý lesný porast, neumožňujúci ucelenejší rozhľad, juhovýchodná časť je odlesnená, pokrytá len riedkou vegetáciou. Viditeľné sú okolité vrchy Skorušinských vrchov, Chočských vrchov a Západných Tatier, pri vhodných podmienkach aj Malá Fatra, Oravská Magura a Oravské Beskydy.

## Prístup
* po  červenej značke hlavným hrebeňom:
** od severu z Oravského Bieleho Potoka cez vrch Mních
** od juhozápadu z Malého Borového cez Kopec
* po  modrej značke zo Zuberca

## Referencie

## Pozri aj
* Skorušina (podcelok)
* Zoznam vrcholov v Skorušinských vrchoch

## Iné projekty

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Tvrdošín
Kategória:Oravský Biely Potok
Kategória:Zuberec
Haramaki

náhľad|Zbroj Haramaki v múzeu
**Haramaki** () je zjednodušený typ zbroje používaný pešími bojovníkmi a hlavne pešími lukostrelcami v období 14. až 15. storočia vo feudálnom Japonsku. Zbroj bola menej priestorná a menej hranatá ako predošlá veľká zbroj ó-joroi používaná jazdcami a najmä lukostrelcami na koňoch. Odľahčený typ zbroje haramaki sa objavil takmer v rovnakom čase ako typ ó-joroi. Zbroj typu haramaki používali hlavne peší lukostrelci, ktorý boli menej obrnený než jazdci na koňoch, a peší bojovníci. Namiesto veľkej zbroje nosili peší lukostrelci práve  odľahčenú verziu zbroje typu dómaru alebo haramaki, čo im poskytovalo lepšiu pohyblivosť na bojisku. Túto zbroj používala aj menej majetná samurajská trieda feudálneho Japonska, ale jej nosenie bolo prijateľné aj pre vyššiu feudálnu vrstvu. Naopak zbroj typu dómaru bola vyhradená pre bojovníkov nižších hodností.

## Popis zbroje
[náhľad|Haramaki z [Obdobie Muromači|obdobia Muromači (15. storočie)]]
Zbroj typu haramaki rovnako ako zbroj dómaru sú všeobecne známe absenciou náramenných pancierov, aj keď pri type haramaki sa mohli objaviť, ako doplnková časť. Odľahčená zbroj haramaki sa skladala z jedného kusu, ktorým sa jej nositeľ akoby obalil a spájala sa na pravej strane. Táto zbroj mala jednoduchšiu konštrukciu a lepšie padla na telo. Niektorí chudobnejší bojovníci dávali prednosť zbroji haramaki, na ktorú doplňovali sode a ďalšie súčasti, ako napríklad náholenice sune-ate a rukavice kote. Zbroj haramaki však stála štvrtinu ceny zbroje ó-joroi. Hlavný rozdiel medzi oboma typmi zbroje spočíval v tom, že u haramaki došlo k vynechaniu samostatného plátu *[[waidate]]* pod pravou pažou a jednotlivé časti zbroje sa k sebe spájali pomocou prekrývajúcich sa okrajov. Náramenníky *[[hirosode]]* sa u haramaki považovali len za doplnkovú časť, ale veľa bojovníkov ich stále používalo. Pružné náramenníky *[[hirosode]]*, niekedy tiež označované ako rukávce, chránili ramená a horné časti paží. V prípade haramaki nemali slúžiť ako mobilné štíty u starších typov zbroje, ale poskytovali ochranu pred údermi na hornú časť paží. Začali sa používať v priebehu 14. a 15. storočia. Malé lakované a zosilnené doštičky *[[sane]]* sa aj v 15. storočí naďalej spájali dohromady pomocou rôznofarebných šnúr. *[[Katakami]]* boli v podstate závesné popruhy zo spletených šnúr, ktorých pomocou sa pancier zavesil na ramená. Závesy suknice *[[kusazuri]]* mali za účel chrániť hornú časť nôh. Zbroj haramaki bola odolnejšia ako zbroj typu dómaru alebo hara-ate.

## Moderná terminológia
V 16. storočí došlo k pomýleniu pojmov haramaki a dómaru, takže v modernej terminológii sa tieto pojmy používajú úplne obrátene, než v stredovekom Japonsku. V súčasnosti sa pojem haramaki používa na označenie akéhokoľvek japonského brnenia, ktoré sa nasadzuje z prednej strany a vzadu sa pripevňuje šnúrami.

## Referencie

## Iné projekty

Kategória:Brnenie
Kategória:Samuraji
JOJ Šport

**JOJ Šport** sú dva športové televízne okruhy (programy) patriace do skupiny JOJ Group.

Hlavný program JOJ Šport vznikol 6. októbra 2021. Športová televízia vysiela 24 hodín denne, programy ako priame prenosy, športové spravodajstvo. Príchodom tejto stanice dostal väčší priestor regionálny šport. Postupne však vymizol z dôvodu kúpy viacerých atraktívnych prenosov. Od 21. januára 2025 vysiela popri hlavnom okruhu aj stanica JOJ Šport 2, ktorá vysiela priame prenosy v dobe, keď na hlavnom okruhu už nejaký prenos beží.

Stanica začala vysielať 6. októbra 2021 o 19:50 hod. Prvým programom bolo privítanie z nového štúdia od Sláva Jurka a následne nasledovala Volejbalová liga majstrov.

Oba okruhy sú dostupné v platenom DVB-T (1. multiplex), vysielajú v službe JOJ Play a sú dostupné u najväčších, ako aj menších poskytovateľov. Programy sú väčšinou dostupné v základných balíčkoch.

## Športové podujatia
* MS v hokeji 
* MS v hokeji U18 1-A Divízia (2021)
* MS vo futbale
* Športové podujatia z Triatlonu
* Športové podujatia z Snowboardingu
* Športové podujatia z Freestyle
* Športové podujatia z Boby
* Športové podujatia z Skeletonu
* Športové podujatia z Curlingu
* Športové podujatia z Halových športov

## Športové udalosti
* Európska liga UEFA
* Európska konferenčná liga UEFA
* Svetový pohár v alpskom lyžovaní
* Tipsport liga
* TIPOS Slovenská hokejová liga
* TIPOS Slovenská basketbalová liga
* Niké extraliga - Volejbal

## Referencie

Kategória:TV JOJ
Kategória:Televízne stanice na Slovensku
Kategória:Vzniklo v 2021
5-aminoimidazol-4-karboxamidribonukleotid

**5-aminoimidazol-4-karboxamidribonukleotid** (**AICAR** alebo **AICA ribonukleotid**) je intermediát v biosyntéze inozínmonofosfátu (IMP). AICAR je analóg adenozínmonofosfátu (AMP), ktorý je schopný stimulovať AMP-dependentnú proteínkinázovú (AMPK) aktivitu. Bolo preukázané, že táto látka by mohla slúžiť ako liek proti diabetu pomocou zvýšenia metabolickej aktivity tkaniva na základe fyzického zloženia svalov.

## Biosyntéza
AICAR vzniká z fosforibozylaminoimidazolsukcinokarboxamidu (SAICAR), z ktorého sa štiepi fumarát. Táto reakcia je katalyzovaná adenylosukcinátlyázou:

: SAICAR → AICAR + fumarát

Na AICAR sa následne prenáša formylová skupina z formyltetrahydrofolátu, čím vzniká 5-formamidoimidazol-4-karboxamidribotid (FAICAR). Reakcia je katalyzovaná fosforibozylaminoimidazolkarboxamidformyltransferázou:

: AICAR + fTHF → FAICAR + THF

## Mechanizmus fungovania
Nukleozid odvodený od AICAR, akadezín, je analóg adenozínu, ktorý vstupuje do srdcových buniek a inhibuje adenozínkinázu a adenozíndeaminázu. Zvyšuje rýchlosť resyntézy nukleotidov zvyšuje tvorbu adenozínu z AMP, ale len počas myokardickej ischémie. V srdcových myocytoch sa akadezín fosforyluje na AICAR, ktorý aktivuje AMPK bez zmeny hladiny nukleotidov. AICAR takisto môže vstúpiť do dráhy *de novo* syntézy adenozínu a inhibovať adenozíndeaminázu, čím dôjde k zvýšeniu hladiny ATP a adenozínu.

## Použitie v dopingu
V roku 2009 mala Francúzska antidopingová agentúra (AFLD) podozrenie, že AICAR bol použitý počas Tour de France 2009 kvôli jeho účinkom ovplyvňujúcim výkony športovcov. Aj keď metóda detekcie vraj bola predaná Svetovej antidopingovej agentúre (WADA), nie je známe, či táto metóda bola implementovaná. V januári 2011 bol AICAR oficiálne zaradený medzi zakázané látky podľa svetového antidopingového kódexu a boli stanovené priemerné hladiny u elitných športovcov, aby bolo možné interpretovať výsledky testov.

## Referencie

## Zdroj

Kategória:Nukleotidy
Kategória:Amidy
Kategória:Doping
Evaporácia

**Evaporácia** môže byť:
*vyparovanie
*výpary
*vlhkosť, najmä vlhkosť vzduchu, pozri vlhkosť vzduchu
*v geológii: proces, pri ktorom v dôsledku vyparovania prírodných povrchových vôd dochádza k vyzrážaniu alebo kryštalizácii minerálov v nich rozpustených a ich následné usádzanie, pozri evaporácia (geológia)

## Zdroje
* 
*
Správy a komentáre

náhľad|Staré logo relácie
***Správy a komentáre*** (od 1. januára 1993 do 1996 **Aktuality Plus**, od 1996 do 31. decembra 2003 **Noviny Plus**), je spravodajská relácia RTVS, ktorá sa vysiela od 7. januára 2004 na televíznej stanici Dvojka, od 1. januára 1993 na televíznej stanici Jednotka a od roku 2022 aj na :24. Moderátormi relácie sú Iveta Gombošová, Klaudia Suchomel Guzová, Tamara Lištiaková a Marek Makara.

## Moderátori

## Externé odkazy
* https://strategie.hnonline.sk/media/13219813-rtvs-posilni-vecerny-spravodajsky-blok-presuva-spravy-a-komentare
* https://www.program.sk/program/4601128/

## Referencie

Kategória:Televízne relácie Slovenskej televízie
Pašie

náhľad|Kristus padá pod krížom, Lazzaro Tavarone
**Pašie** (z lat. *Passio* – trpieť) sú v Rímskokatolíckej cirkvi časti jedného zo štyroch kanonických Evanjelií, ktoré hovoria o Kristovom zajatí, utrpení, ukrižovaní a pochovaní. Sú neoddeliteľnou súčasťou liturgie Kvetnej nedele a liturgie Veľkého piatku. V Rímskokatolíckej cirkvi sa používa dramatický prednes. Pašie prednášajú traja muži. Jeden prednáša reč evanjelistu (autora), druhý reč ostatných a tretí reč Kristovu. Pašie sa obyčajne prednášajú spevom, ak však nie je prítomný dostatočný počet spevákov, je možné ich aj čítať. Ak sa prednesu Pašií zúčastňuje kňaz, je treba mu prenechať Kristove slová. V krajnom prípade môže Pašie čítať aj kňaz sám (vtedy zastupuje všetkých troch prednášajúcich) . 

Pašie sa čítajú namiesto Evanjelia. Veriaci počas nich stoja. Kniha sa však neznačí krížom, ani nebozkáva. Jedine diakon (ak je prítomný a prednáša Pašie), žiada požehnanie od biskupa. 

## Rozdelenie Pašií podľa liturgického roka
* **Liturgický rok A - Kvetná nedeľa:** Pašie podľa Matúša  
* **Liturgický rok B - Kvetná nedeľa:** Pašie podľa Marka
* **Liturgický rok C - Kvetná nedeľa:** Pašie podľa Lukáša
* **Veľký piatok bez ohľadu na liturgický rok:** Pašie podľa Jána

Pašie na Kvetné nedele sú rozdelené na dlhší a kratší variant, možno využiť ten, ktorý podľa pastoračnej i časovej možnosti určí kňaz. Pašie na Veľký piatok nemajú dlhší a kratší variant, prednášajú sa vždy celé. Po Pašiách má nasledovať krátka homília (kázeň).

## Pašie v umení
Pašie ako také sú už oddávna inšpiráciou v umení. Týka sa to hudby aj výtvarného umenia, sochárstva, rezbárstva a ostatných umeleckých disciplín. 

Hudobný skladateľ Johann Sebastian Bach bol len neznámy evanjelický organista a cirkevný skladateľ v období baroka. Jeho Matúšove Pašie ostali zabudnuté takmer 100 rokov, tak ako on sám, až kým ich v roku 1829 neuviedol hudobný skladateľ Felix Mendelssohn Bartholdy. Tým Bacha akoby „znovu objavil“ a postupne sa objavili aj jeho ostatné diela.

## Referencie

## Iné projekty
 


Kategória:Liturgický rok
Kategória:Svätý týždeň
Kategória:Kresťanské pojmy
Marguerittes

**Marguerittes** môže byť:
* obec vo Francúzsku, pozri Marguerittes (obec)
* kantón vo Francúzsku, pozri Marguerittes (kantón)
Blato (vrch v Skorušinských vrchoch)

**Blato** () je vrch v Skorušinských vrchoch. Leží nad obcou Malé Borové, približne  južne od Tvrdošína. 

## Poloha
Nachádza sa v západnej časti pohoria, v geomorfologickom podcelku Kopec. Vrch leží v Žilinskom kraji, v okrese Dolný Kubín a zasahuje na katastrálne územie obce Chlebnice a Krivá. Najbližšími sídlami sú na južnom úpätí ležiace Malé Borové, juhovýchodne ležiace Huty, východne Zuberec, severne Krivá a západne obec Chlebnice. 

## Opis
Vrch je súčasťou hrebeňa, ktorý vedie od Mnícha () juhozápadným smerom cez Kopec () a Blato a odtiaľ severozápadným smerom na Lysec (). Západným smerom susedí Hrb () a Jastrabie (), južným Súšava () a Polianky (), východným Kopec a Machy () a severným Turínok () a Bane (). Vrch patrí z veľkej časti do povodia rieky Orava, kde smeruje Krivský potok odvodňujúci severné svahy, i Chlebnický potok odvodňujúci západnú časť vrchu. Južne sa zvažujúce svahy odvádzajú vodu Sviniarskym potokom do Kvačianky v povodí Váhu. Na vrchol nevedie značený chodník.

### Výhľady
Vrcholovú časť pokrýva súvislý lesný porast, ktorý miestami prechádza do holorubov. Preto rozhľad ponúkajú len oblasti s nižšou vegetáciou. Viditeľné sú okolité vrchy Skorušinských vrchov, Chočských vrchov a Západných Tatier, pri vhodných podmienkach aj Malá a Veľká Fatra, Nízke Tatry, Oravská Magura a Oravské Beskydy.

## Prístup
Na vrchol nevedie značená trasa, no  červený chodník prechádza blízkym sedlom.

* po  červenej značke hlavným hrebeňom:
** od severovýchodu z Oravského Bieleho Potoka cez Kopec
** od juhozápadu z Malého Borového 
* po  modrej značke z Podbiela cez Kopec

## Referencie

## Pozri aj
* Kopec (podcelok)
* Zoznam vrcholov v Skorušinských vrchoch

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Dolný Kubín
Kategória:Krivá
Kategória:Chlebnice
FTSE 100

Index **FTSE 100** (Index burzy cenných papierov Financial Times, neformálny názov Footsie) je popredný index londýnskej burzy. Vypočítaný nezávislou skupinou FTSE Group, ktorú spoločne vlastnia Financial Times a Londýnska burza.
 
Index sa začal počítať 3. januára 1984 od úrovne 1000 bodov a dosiahol svoje historické maximum 6950,6 dňa 30. decembra roku 1999.
 
## Komponenty indexu
V septembri 2021 bol v indexe najväčší sektor priemyselných tovarov a služieb s váhou 11,5%, potom nasledoval finančný sektor s 11,3% a na treťom mieste bolo zdravotníctvo s 9,9%. 10 najväčších spoločností malo kombinovanú váhu 41% v celkovej trhovej kapitalizácii všetkých účastníkov indexu.
 
## Kritériá pre výber
Spoločnosti, ktorých akcie sú zahrnuté do výpočtu indexu FTSE 100, musia spĺňať podmienky stanovené skupinou FTSE Group:
 
* byť kótovaný na londýnskej burze cenných papierov,
* hodnota akcií indexu FTSE 100 musí byť vyjadrená v librách alebo eurách,
* prejsť testom príslušnosti k určitému štátu,
* akcie musia byť vo voľnom obehu a musia byť vysoko likvidné.
 
Index sa prehodnocuje štvrťročne, každý prvý piatok v marci, júni, septembri a decembri.

## Referencie

Kategória:Cenné papiere
Majstrovstvá ASEAN vo futbale 2020

**Majstrovstvá ASEAN vo futbale 2020** (oficiálne AFF Suzuki Cup 2020) bol 13. ročníkom Majstrovstiev ASEAN vo futbale, medzinárodného futbalového turnaja pre národné tímy Futbalovej federácie ASEAN. Pre pandémiu COVID-19 sa turnaj musel hrať o rok neskôr v dňoch od 5. decembra 2021 do 1. januára 2022. Turnaj hostil Singapur.

Víťazom turnaja sa stalo Thajsko ktoré v dvojzápasovom finále zvíťazilo 6:2 nad Indonéziou.

## Tímy
Okrem Austrálii sa mali turnaja zúčastniť všetky členské štáty ASEAN. Deväť tímov bolo kvalifikovaných na turnaji automaticky.  a  mali hrať zápas o postup na turnaj no po odstúpení Bruneja kvôli pandémii COVID-19 sa Východný Timor kvalifikoval ako desiaty tím turnaja.

## Skupinová fáza

### Skupina A

### Skupina B

## Play-off

### Semifinále

### Finále

## Externé odkazy
* Asean Football Federation

## Zdroj

Kategória:Majstrovstvá ASEAN vo futbale
Kategória:Futbal v 2021
Kategória:Futbal v 2022
Kategória:Futbal v Singapure
Správy bez kravaty

***Správy bez kravaty*** je spravodajská relácia RTVS, ktorá sa vysielala od 5. marca 2021 na televíznej stanici Jednotka a od roku 2022 aj na :24.Vysielanie relácia ukončila posledným vydaním v sobotu 2. júla 2022. Moderátormi relácie sú Viliam Hauzer a Jana Košíková.

## Moderátori

## Referencie

## Externé odkazy
* 

Kategória:Televízne relácie Slovenskej televízie
Selecký

**Selecký** je slovenské priezvisko. Je rozšírené predovšetkým v okrese Banská Bystrica a Bratislava, najviac v Hrochoti, Bratislave a Banskej Bystrici.

## Známi nositelia
* Anton Selecký (1909) (1909 – 1985), slovenský hudobný skladateľ, organista, otec Petra, Antona, Pavla
* Anton Selecký (1950) (* 1950), slovenský disident, publicista, filmár 
* Pavol Selecký (* 1953), slovenský dirigent
* Peter Selecký (* 1949), slovenský organista
* Štefan Ferdinand Selecký (1675 - ?), slovenský básnik

Kategória:Slovenské priezviská
Kategória:Priezviská na Slovensku
Kategória:Priezviská v Česku
Sorbóza

**Sorbóza** je monosacharid, ktorý patrí ku ketózam. Jej sladkosť je porovnateľná so sacharózou. Komerčná výroba vitamínu C (kyseliny askorbovej) často postupuje práve cez sorbózou. L-Sorbóza je konfigurácia prírodného cukru.
[žiadny|náhľad|[Fischerova projekcia pre L-sorbózu.]]

## Referencie

Kategória:Ketózy
Imrich (priezvisko)

**Imrich** je slovenské priezvisko. Je rozšírené predovšetkým v okrese Prešov a Stará Ľubovňa.

## Známi nositelia
* Andrej Imrich (* 1948), slovenský emeritný pomocný biskup
* Ján Imrich (* 1995), slovenský profesionálny hráč curlingu
* Miroslav Imrich (* 1953), český spevák a skladateľ 
* Slavomír Imrich (* 1972), slovenský športovec, letný biatlon
 
Kategória:Slovenské priezviská
Kategória:Priezviská na Slovensku
Kategória:Priezviská v Česku
Celobióza

**Celobióza** je disacharid, ktorého vzorec je (C6H7(OH)4O)2O. Je to redukujúci cukor. Celobióza vzniká kondenzáciou dvoch jednotiek β-glukózy, ktoré sú spojené β(1→4) glykozidovou väzbou. Je možné ju hydrolyzovať, a to buď pomocou enzýmov, alebo v kyslom prostredí. Celobióza má osem voľných hydroxylových skupín (OH), jeden acetálový uhlík a jeden poloacetálový uhlík, vďakačomu vznikajú silné intra- a intermolekulárne vodíkové väzby. Celobióza je biela kryštalická látka.

Celobiózu je možné získať štiepením (enzymaticky alebo pomocou kyseliny) z celulózy alebo materiálov bohatých na celulózu, ako sú papier, bavlna alebo juty. Celobiózu je možné použiť ako indikátorový sacharid pre Crohnovu chorobu alebo malabsorpčný syndróm.

Pôsobením acetanhydridu a kyselinou sírovou na celulózu vzniká celulózaoktoacetát, ktorý už nemá žiadne donorné atómy pre vodíkovú väzbu (ale stále má akceptorné atómy) a je rozpustná v nepolárnych organických rozpúšťadlách.

## Referencie

## Zdroj

Kategória:Disacharidy
Anna Kolesárová

**Anna Kolesárová** môže byť:
* slovenská mučenica čistoty a blahoslavená katolíckej cirkvi (* 1928 † 1944), pozri Anna Kolesárová (blahoslavená)
* slovenská matematička a univerzitná profesorka, pozri Anna Kolesárová (matematička)
* bývalá slovenská hokejová brankárka (* 1990), pozri Anna Kolesárová (hokejistka)

## Referencie

Kolesárová, Anna
Súšava (vrch v Skorušinských vrchoch)

**Súšava** () je vrch v Skorušinských vrchoch. Leží nad obcou Veľké Borové, približne  južne od Tvrdošína. 

## Poloha
Nachádza sa v juhozápadnej časti pohoria, v geomorfologickom podcelku Kopec. Vrch leží v Žilinskom kraji, v okrese Dolný Kubín a v katastrálnom území obce Chlebnice, okrajovo však i Veľké Borové v okrese Liptovský Mikuláš. Najbližším sídlom je na južnom úpätí ležiace Veľké Borové, severovýchodne sa nachádza Malé Borové a severozápadne obec Chlebnice. 

## Opis
Vrch je súčasťou hrebeňa, ktorý vedie od vrchu Diel () severovýchodným smerom na dominantný Kopec (). Severným smerom sa nachádza Lysec () a Blato (), východným Polianky () a Klin (), južným dominuje Prosečné () a západným Diel a Ostrý vrch (). Severné a západné svahy odvodňujú prítoky Chlebnického potoka do rieky Orava, južné a východné prítoky Kvačianky v povodí Váhu. Neďaleko vrcholu stojí rozhľadňa, ku ktorej vedie značený chodník.

### Výhľady
Vrcholovú časť pokrýva súvislý, no lokálne riedky lesný porast, umožňujúci len veľmi obmedzený rozhľad. Južne od vrcholu však stojí rozhľadňa, z ktorej sú viditeľné okolité vrchy Skorušinských a Chočských vrchov, pri vhodných podmienkach tiež Západné a Nízke Tatry, Malá a Veľká Fatra, Oravská Magura a Oravské Beskydy.

## Prístup
Na vrchol nevedie značená trasa, no jeden  červený chodník prechádza južným úbočím a druhý miestny vedie k rozhľadni.
* po  červenej značke z Veľkého Borového k rozhľadni
* po  červenej značke hlavným hrebeňom južným úbočím:
** od západu z Malatinej cez Mlynovú
** od severovýchodu z Malého Borového

## Referencie

## Pozri aj
* Kopec (podcelok)
* Zoznam vrcholov v Skorušinských vrchoch

## Iné projekty

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Dolný Kubín
Kategória:Chlebnice
Anna Kolesárová (matematička)

Prof. RNDr. **Anna Kolesárová**, CSc., rod. **Sirová** (* ?, Poprad) je slovenská matematička a univerzitná pedagogička, ktorá pôsobí na Ústave informatizácie, automatizácie a matematiky Fakulty chemickej a potravinárskej technológie Slovenskej technickej univerzity v Bratislave (STU). Vo svojej vedecko-výskumnej činnosti sa zaoberá teóriou miery a integrálu, neštandardnými metódami neurčitosti a teóriou agregačných operátorov.

Vysokoškolské štúdium absolvovala na Prírodovedeckej fakulte Univerzity Komenského v Bratislave, kde v roku 1977 zavŕšila magisterské štúdium v študijnom programe matematika a v roku 1978 rigorózne konanie v študijnom programe matematická analýza. V roku 1988 získala titul kandidátky vied v odbore matematická analýza na Matematickom ústave Slovenskej akadémie vied, v roku 1998 sa habilitovala v odbore aplikovaná matematika na Fakulte elektrotechniky a informatiky STU a roku 2008 bola vymenovaná za profesorku v odbore aplikovaná matematika.

V roku 2015 získala spolu s Radkom Mesiarom cenu rektora STU za najlepšiu publikáciu v kategórii práca s najvyšším počtom vedeckých ohlasov podľa citačného indexu Science Citation Index, a to za vedecký článok „Generation of linear orders for intervals by means of aggregation functions“ (*Fuzzy Sets and Systems*, 2013), ktorý dosiahol 37 citácií (bez autocitácií). Pri príležitosti Medzinárodného dňa žien a dievčat vo vede 11. februára 2022 bola spolu s ďalšími ôsmimi výskumníčkami STU ocenená dekrétom Najlepšia žena vo vede 2021/22.

## Referencie

Kategória:Osoby s neistým dátumom narodenia
Kategória:Osobnosti z Popradu
Kategória:Slovenskí matematici
Kategória:Absolventi Prírodovedeckej fakulty Univerzity Komenského
Kategória:Vyučujúci na Fakulte chemickej a potravinárskej technológie Slovenskej technickej univerzity v Bratislave
Václav Vaško

**Václav Vaško** môže byť:
* slovenský národohospodársky pracovník, právnik a politik, účastník protifašistického odboja a SNP (18901976), pozri Václav Vaško (národohospodár)
* český diplomat, politický väzeň počas komunistického režimu, katolícky aktivista a spisovateľ literatúry faktu (19212009), pozri Václav Vaško (katolícky aktivista)

## Referencie

Vaško, Václav
Markíza KRIMI

**Markíza KRIMI** je štvrtý televízny okruh (program) TV Markíza, ktorý vznikol 6. júna 2022. Markíza KRIMI vysiela 24 hodín a je zameraný na detektívnu a kriminálnu tematiku, hlavne prostredníctvom zahraničných seriálov.

Televízny kanál „uvolnil“ stanice Dajto a Doma, kde sa krimi filmy a seriály vysielali, no po odštartovaní tohoto kanálu, dostali tieto kanály priestor na viac akčných (Dajto) a romantických filmov alebo seriálov (Doma).

## Vlastná tvorba

## Zahraničné seriály

## Referencie

Kategória:Televízne stanice na Slovensku
Kategória:TV Markíza
Kategória:Vzniklo v 2022
Say It Loud

***Say It Loud*** je debutový štúdiový album slovenskej hudobnej skupiny Peter Bič Project. Album vydalo v roku 2012 hudobné vydavateľstvo roku Universal Music. Sú na ňom nahrávky jedenástich skladieb a jeden akustický bonus, tanečnej hudby pripomínajúci 90. roky 20. storočia, ktorý je výsledkom autorského vkladu celého vtedajšieho zoskupenia. Skladby sú naspievané v anglickom jazyku. Medzi jeho najvýraznejšie hity patrí skladba „Hey Now“, ale aj titulná „Say It Loud“, či „Don't Wanna Be Just Friends“.

## Zoznam skladieb
#„When I Was Young“	- 3:54
#„You'll Always Be“	- 3:35
#„Hey Now“	- 4:03
#„Say It Loud“	- 3:57
#„Searching...“	- 3:55
#„Don't Wanna Be Just Friends“	- 3:57
#„Break A Law“	- 3:47
#„Came To My Life“	- 3:08
#„Thinking About You“	- 3:54
#„Back Home“	- 4:51
#„Sometimes“	- 3:47
#„Hey Now“ (Acoustic) -  4:09

## Výroba albumu
;Hudobníci
* Peter Bič - gitara
* Dáša Kostovčík - spev 
* Ivan Bič - spev
* Vladimír Čekan - basová gitara
* Roman Šoltýs - programované bicie, klávesové nástroje
* Jozef Zima - bicie
* Matúš Pavlík - klávesové nástroje
* Štefan Tkáč - saxofón 
* Radovan Česnek - saxofón
* Jaroslav Ľaš - trúbka
;Produkčná spolupráca
* Roman Šoltýs, Róbert Bobo Tkáč, Samuel Pospíšil - technik [Zvuk], mastering
* Peter Roško - manažment 
* Dušan Holovej, Olivier Production - dizajn
* Jano Štovka, Olivier Production - fotografie

## Referencie

Kategória:Albumy skupiny Peter Bič Project
Kategória:Hudobné albumy z 2012
Generálka

**Generálka** môže byť:
* žena nositeľka generálskej (vojenskej, policajnej alebo hasičskej) hodnosti, pozri pod generál
* hovorovo:
** generálna oprava
** generálna mapa
** generálna skúška
** prenesene: prípravný zápas, pozri pod športové stretnutie
** manželka generála (nositeľa generálskej hodnosti), pozri manželka a generál
** generálna riaditeľka, pozri generálny riaditeľ
* expresívne: energická, rozhodná žena
* česká divadelná hra Jiřího Hubača, pozri Generálka (Hubač)

## Referencie
Just a Story

***Just a Story*** je druhý štúdiový album slovenskej hudobnej skupiny Peter Bič Project. Album vydalo v roku 2015 hudobné vydavateľstvo Sound & Bitch Production. Medzi najhranejšie skladby z tohto albumu patrí napríklad pieseň „All Those Places“.

## Zoznam skladieb
Autormi hudby a textov sú Daša Kostovčík, Ivan Bič, Jozef Zima, Matúš Pavlík, Peter Bič, Vladimír Čekan.
#„Just A Story“ - 4:21
#„Flying“ - 4:20
#„Out Of My Life“ - 3:29
#„Don't Go Away“ - 3:11
#„Inner Blues“ - 3:26
#„Wanna Live“ - 3:25
#„Holiday“ - 3:29
#„All Those Places“ - 3:56
#„You Can Have It“ - 4:30

## Výroba albumu
;Hudobníci
* Peter Bič - gitara, vokály (2, 3, 8)
* Dáša Kostovčík - spev 
* Ivan Bič - spev, vokály (2, 8)
* Vladimír Čekan - basová gitara (2), klávesy (1), vokály (2, 3, 5, 8)
* Roman Šoltýs - programované bicie, klávesové nástroje, vokály (2, 3), technik nahrávania
* Jozef Zima - bicie, vokály (8)
* Matúš Pavlík - klávesové nástroje, vokály (8)
* Peter Cmorík - vokály (2)
* Peter Henriczy - bendžo (4)
* František Jano - mandolína (3, 4), pedálová steel gitara (2-4, 8), viola (8)
* Peter Pann - programovanie (5)
;Produkčná spolupráca
* Roman Šoltýs, Róbert Bobo Tkáč*, Samuel Pospíšil - technik [Zvuk], mastering
* Martin Migaš - technik [Zvuk], mastering (5)
* Sond & Bitch Production - Výkonný producent
* Peter Čákovský - titulná fotografia
* Jano Štovka, Olivier Production, Master QEP - fotografie
* Martina Fačková - autorka loga 
* www.olivier.sk – grafické spracovanie

## Referencie

Kategória:Albumy skupiny Peter Bič Project
Kategória:Hudobné albumy z 2015
Vlasta Winkelhöferová

**Vlasta Winkelhöferová** (* 15. január 1932, Praha – † 22. marec 2022) bola česká japanologička, spisovateľka a prekladateľka.

## Život a dielo
Po absolvovaní odboru japanológia-koreanistika na Filozofickej fakulte Univerzity Karlovej v roku 1955 tu pôsobila najskôr ako asistenka, neskôr ako odborná asistentka so zameraním na modernú japonskú literatúru, moderný jazyk a folklór. V období normalizácie nútene odišla. Uplatnenie našla v Orientálnom oddelení Štátnej jazykovej školy v Prahe.

Spolu s Libušou Boháčkovou je spoluautorkou prvých českých dejín japonskej kultúry: *Vějíř a meč – Kapitoly z dějin japonské kultury* (vydané v roku 1987) a s Miroslavom Novákom dejín modernej japonskej literatúry, *Japonská literatura od roku 1868*. Do češtiny preložila tvorbu autorov ako: K. Abe, Džun’ičiró Tanizaki, Jasunari Kawabata, Kenzaburó Óe, Jukio Mišima, N. Šiga, O. Dazai, Dž. Kinošita, Haruo Umezaki, T. Takeda. S manželom Janom Winkelhöferom napísala po pobytoch v Japonsku v 60. rokoch cestopis *Sto pohledů na Japonsko*. Manžel Jan Winkelhöfer bol po roku 1989 veľvyslancom Česka v Japonsku.

## Ocenenia a členstvá
Vlasta Winkelhöferová bola členkou nasledujúcich združení: *European Association for Japanese Studies*, Českej orientalistickej spoločnosti, Obce prekladateľov a&nbsp;Obce spisovateľov. Bola tiež členkou poradného zboru (Rady) organizácie *The Asiatic Society of Japan*.

Za svoju knihu *Dějiny odívání – Japonsko* bola v roku 1999 vyznamenaná Hlávkovou cenou. V roku 2012 jej bola udelený Rad vychádzajúceho slnka so zlatými lúčmi a rozetou, čo je druhé najvyššie vyznamenanie Japonska udelované cudzincom. V roku 2013 získala striebornú pamätnú medailu Senátu.

## Referencie

## Zdroj
* 

Kategória:Osobnosti z Prahy
Kategória:Českí japonológovia
Kategória:Českí prekladatelia
Kategória:Českí spisovatelia
Kategória:Českí vysokoškolskí pedagógovia
Kategória:Laureáti Radu vychádzajúceho slnka
Kategória:Vyučujúci na Filozofickej fakulte Karlovej univerzity
Kategória:Absolventi Filozofickej fakulty Karlovej univerzity
Karibský pohár vo futbale

**Karibský pohár vo futbale** bola medzinárodná futbalová súťaž národných tímov v Karibiku pod hlavičkou CFU. Turnaj slúžil aj ako kvalifikácia na Zlatý pohár CONCACAF na turnaj postupovali štyri tímy. Posledný ročník tohto turnaja sa odohral v roku 2017 po tom súťaž nahradila Liga národov CONCACAF.

Najúspešnejším tímom je  (8 titulov). Tituly má ešte , , ,  a .

## Výsledky jednotlivých ročníkov

## Najúspešnejšie tímy na Karibskom pohári vo futbale

## Externé odkazy
* Caribbean Football Union

## Zdroj

Kategória:Futbalové súťaže v Severnej Amerike
Kategória:Karibik
Polianky (vrch v Skorušinských vrchoch)

**Polianky** () je vrch v Skorušinských vrchoch. Leží nad obcou Malé Borové, približne  južne od Tvrdošína. 

## Poloha
Nachádza sa v juhozápadnej časti pohoria, v geomorfologickom podcelku Kopec. Vrch leží v Žilinskom kraji, v okrese Liptovský Mikuláš a v katastrálnom území obce Malé Borové. Najbližším sídlom je na severovýchodnom úpätí ležiace Malé Borové a Huty, juhozápadným smerom je Veľké Borové a severozápadne obec Chlebnice. 

## Opis
Vrch je súčasťou hrebeňa, ktorý vedie od vrchu Diel () severovýchodným smerom na dominantný Kopec (). Severným smerom sa nachádza Lysec () a Blato (), západným Kraviarska () a Súšava (), južným Prosečné () a Ostrý vrch () a východným Prípor () a Kopec. Severozápadnú časť hrebeňa odvodňujú prítoky Chlebnického potoka do rieky Orava, južné a východné odvodňujú prítoky Kvačianky v povodí Váhu. Vrcholovou časťou prechádza značený chodník.

### Výhľady
Vrcholovú časť pokrýva nesúvislý porast, prechádzajúci do rozsiahlych horských lúk, umožňujúcich nerušený rozhľad. Z vhodných častí sú viditeľné okolité vrchy Skorušinských a Chočských vrchov, pri vhodných podmienkach tiež Západné a Nízke Tatry, Malá Fatra a Oravská Magura.

## Prístup
* po  červenej značke hrebeňom:
** od juhozápadu z Malatinej cez Súšavu
** od severovýchodu z Kopca cez Malé Borové

## Referencie

## Pozri aj
* Kopec (podcelok)
* Zoznam vrcholov v Skorušinských vrchoch

## Iné projekty

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Malé Borové
Labyrint (album)

***Labyrint*** je štvrtý štúdiový album slovenskej hudobnej skupiny Peter Bič Project. Album kapele v roku 2019 vydalo hudobné vydavateľstvo Universal Music.

Na albume sú v rádiách často hrané skladby: „Láva“, „Nedívaj sa tak“, či sprievodný singel „Čoskoro“, ku ktorému skupina nahrala aj videoklip (22.októbra 2019). Záverečná nahrávka albumu, „Tichá pieseň“, je venovaná pamiatke zavraždeného novinára Jána Kuciaka.

## Zoznam skladieb
#„Čoskoro“ (Peter Bič, Viktória Vargová/Vlado Krausz) - 3:28
#„Láva“ (Peter Bič/Vlado Krausz,Peter Bič) - 4:32
#„So Mnou sa hráš“ (Peter Bič, František Jano/Vlado Krausz) - 3:27
#„Nedívaj sa tak“ (Peter Bič/Vlado Krausz) - 2:49
#„Stoj“ (Peter Bič/Vlado Krausz) - 5:10
#„Šťastie“ (Peter Bič/Vlado Krausz) - 2:44
#„Z výšky“ (Peter Bič/Vlado Krausz) - 3:15
#„Labyrint“ (Peter Bič/Vlado Krausz) - 4:45
#„Tichá pieseň“ (Peter Bič/Vlado Krausz) - 4:40

## Výroba albumu
;Hudobníci
* Peter Bič - elektrická gitara, vokály, akustická gitara, klavír, syntetizátor, guitalele
* Viktória Vargová - spev, trúbka
* Ivan Bič - perkusie (4), 
* Zoli Tóth -  klavír (4)
* František Jano - mandolína, guitalele, pedal steel gitara, akustická gitara, organ, viola, akordeón, basa (1-5, 7, 8, 9)
* Martina Timková - basová gitara (1, 3, 6, 8)
* Vladimír Čekan - basová gitara (4, 7)
* Rastislav Boroš - klavír, syntetizátory  (1, 2, 3, 5-9)
* Eduard Kiss - bicie (1, 2, 3, 5, 6, 8)
* Jozef Zima - bicie (4, 7)
;Hostia
* Pavol Jeňo - trúbka (2)
* Mário Garbera - saxofón (2)
;Produkčná spolupráca
* Roman Šoltýs - mixáž, mastering
* Jan Terpák - technik nahrávania
* Olivier Production - grafická úprava
* Dominika Kentošová - fotografie

## Referencie

Kategória:Albumy skupiny Peter Bič Project
Kategória:Hudobné albumy z 2019
Dream (album)

***Dream*** je tretí štúdiový album slovenskej hudobnej skupiny Peter Bič Project. Album kapele v roku 2017 vydalo hudobné vydavateľstvo Universal Music.

Svoj tretí album nahrala skupina už v novom zložení. Medzi jeho novinky patria slovenské skladby, rádiový hit „Skúšame sa nájsť“ a nahrávka „Stále ťa mám“. Na albume je aj coververzia piesne „Wicked Game“ od Chrisa Isaaka.

## Zoznam skladieb
#„The Greatest Party“ (Peter Bič/Ivo Bič, Viktória Vargová) - 3:05
#„Hero“ (Jozef Zima, Peter Bič/Ivo Bič, Peter Bič) - 3:52
#„Where Did You Go“ (Peter Bič/Ivo Bič, Viktória Vargová) - 4:13
#„Fake Love“ (Peter Bič, Ivo Bič/Ivo Bič) - 2:52
#„Dream“ (Peter Bič/ Viktória Vargová) - 5:01
#„Winter Snow“ (Peter Bič/Ivo Bič, Viktória Vargová) - 3:27
#„Skúšame sa nájsť“ (Peter Bič/Vlado Krausz, Viktória Vargová) - 3:07
#„Wicked Game“ (Chris Isaak/Chris Isaak) - 4:10
#„Stále ťa mám“ (Peter Bič/Peter Bič, Andy Ďurica) - 2:45
#„Childhood“ (Viktória Vargová, Peter Bič/ Viktória Vargová) - 3:05

## Výroba albumu
;Hudobníci
* Peter Bič - elektrická gitara, vokály, akustická gitara, klavír, syntetizátor, guitalele
* Viktória Vargová - spev
* Ivan Bič - spev, vokály (1, 2, 4, 6, 9)
* Vladimír Čekan - basová gitara (1-4, 6, 7, 9, 10), vokály, klávesy (1)
* Jozef Zima - bicie, perkusie, vokály (1-4, 6-10)
* Zoli Tóth -  klávesy, programovanie, vokály (1-4, 6-10), mixáž, mastering
* František Jano - mandolína, akustická gitara, bendžo, vokály, viola (2, 6, 7, 9, 10)
;Hostia
* Adrián Havran - orchestrálne aranžmány (6)
* Igor Dohovič - dirigent (6)
* Orchester Musica Iuvenalis (6)
* Pavol Jeňo - trúbka (1)
;Produkčná spolupráca
* Roman Šoltýs - mixáž
* Jano Štovka, Olivier Production - fotografie

## Referencie

Kategória:Albumy skupiny Peter Bič Project
Kategória:Hudobné albumy z 2017
Marcello Gandini

**Marcello Gandini** (* 26. august 1938, Turín, Taliansko† 13. marec 2024, Rivoli) bol taliansky automobilový dizajnér, známy svojou prácou v dizajnérskom štúdiu Bertone. Preslávil sa predovšetkým návrhmi Lamborghini Countach, Lamborghini Miura a Lancia Stratos. Gandini sa zaraďuje k trojici talianskych dizajnérov, narodených v roku 1938, kde ho doplňujú Giorgetto Giugiaro a Leonardo Fioravanti.

V rozhovore s Robertom Cumberfordom, redaktorom magazínu *Automobile*, z roku 2009, Gandini uviedol, že jeho návrhy sú zamerané na stavbu vozidla, konštrukciu, montáž, mechaniku a nie na vzhľad. Gandini bol jedným z dvadsiatich piatich dizajnérov, nominovaných na automobilového dizajnéra storočia.

## Referencie

## Iné projekty

Kategória:Talianski dizajnéri
Kategória:Osobnosti z Turína
André Bjerke

**Jarl André Bjerke** (pseudonym: **Bernhard Borge**; * 30. január 1918, Aker, dnes súčasť Osla† 10. január 1985, Oslo) bol nórsky spisovateľ (prozaik, básnik a dramatik) a komentátor kultúrneho diania. Bol popredným činiteľom riksmålského jazykového hnutia a redaktorom časopisu *Ordet* („Slovo“).

Je autorom početných básnických zbierok, viacerých noviel, esejí, detských veršov, prekladov svetovej poézie a drám, pričom pod pseudonymom napísal aj niekoľko kriminálnych románov. Debutoval básnickou zbierkou *Syngende jord* („Spievajúca krajina“, 1940).

## Referencie

Kategória:Osobnosti z Osla
Kategória:Nórski spisovatelia
Kategória:Nórski básnici
Edvard Beyer

**Edvard Freydar Beyer** (* 6. október 1920, Haugesund† 10. november 2003, Bærum) bol nórsky literárny historik, literárny kritik a univerzitný pedagóg, ktorý pôsobil ako profesor severskej literatúry na Univerzite v Osle v rokoch 19581990. Patrik k popredným propagátorom severskej literatúry a redigoval viacero zborníkov a antológií týkajúcich sa nórskej literatúry.

## Referencie

Kategória:Osobnosti z Haugesundu
Kategória:Nórski literárni historici
Kategória:Vyučujúci na Universitetet i Oslo
Kategória:Nórski vysokoškolskí pedagógovia
Stredoamerický pohár vo futbale 2017

**Stredoamerický pohár vo futbale 2017** bol 14. a posledným ročníkom Stredoamerického poháru vo futbale, medzinárodného futbalového turnaja pod hlavičkou UNCAF. Turnaj sa hral v Paname v dňoch od 13. do 22. januára 2017. 

Turnaj slúžil aj ako kvalifikácia na Zlatý pohár CONCACAF 2017. Na turnaj postúpili prvé štyri tímy. Tím na piatom mieste hral baráž s piatym tímom Karibského poháru 2017 o postup na Zlatý pohár CONCACAF 2017.

Turnaj sa hral systémom skupiny. Víťazom turnaja sa stal .

## Účastníci
Šesť zo siedmych tímov UNCAF sa mohlo zúčastniť na turnaji. Turnaja sa nemohla zúčastniť  kvôli pozastavenej činnosti od FIFA.

## Miesto konania
Všetky zápasy sa hrali na štadióne Estadio Rommel Fernández v Panama City.

## Výsledky

Víťazom turnaja sa stal Honduras.

## Zdroj

Kategória:Stredoamerický pohár vo futbale
Kategória:Futbal v Paname
Kategória:Futbal v 2017
Zakliata jaskyňa

***Zakliata jaskyňa*** je česko-slovensko-maďarský film. Premiéru mal 2. júna 2022 v slovenských kinách. Hlavné postavy stvárnili Petra Dubayová a Martina Zabranská.

Ide o prvý česko-slovensko-maďarský film, ku ktorému tvorcovia vyrobili ukrajinský dabing.
* Výprava: Bready Bailey
* Architekt: Peter Čanecký, Milan Býček
* Kostýmy: Helena Tavelová
* Strih: Ondrej Azor
* Premiéra na Slovensku a v Česku: 2. jún 2022

## Obsadenie

## Referencie

## Externé odkazy
* 
* 

Kategória:Slovenské filmové rozprávky
Kategória:České filmy
Kategória:Maďarské filmy
Kategória:Rozprávky
Kategória:Fantasy filmy
Kategória:Filmy z 2022
Kategória:Filmy podľa názvu
Ázijsky futbalista roka

**Ázijský futbalista roka** je každoročná cena udeľovaná najlepším ázijským hráčom v kalendárnom roku, ktorú organizuje Ázijská futbalová konfederácia (AFC). Pôvodom ceny bola anketa, ktorá bola spustená pri príležitosti prvého vydania futbalovej príručky v roku 1985. Cena sa začala udeľovať v roku 1988 prostredníctvom Medzinárodnej federácie futbalovej histórie a štatistík (IFFHS). AFC túto cenu začalo odovzdávať od roku 1994. Keď kontinentálne konfederácie vrátane AFC zrušili slávnostné odovzdávanie cien v dôsledku pandémie COVID-19 v roku 2020 začala IFFHS vyberať hráčov roka.

## Ázijsky futbalista roka
[náhľad|[Hidetoši Nakata dvojnásobný víťaz ocenenia v roku 1997 a 1998]]
[náhľad|[Server Rešatovič Džeparov|Server Džeparov dvojnásobný víťaz ocenenia v roku 2008 a 2011]]

### Víťazi

### Viacnásobní víťazi

### Víťazi podľa krajín

### Víťazi podľa klubov

## IFFHS Ázijsky futbalista roka
[náhľad|[Son Heung-min víťaz ocenenia v rokoch 2020 a 2021]]

### Víťazi

### Viacnásobní víťazi

### Víťazi podľa krajín

### Víťazi podľa klubov

## AFC Asian International Player of the Year
**AFC Asian International Player of the Year** je každoročné ocenenie AFC, ktoré sa udeľuje najlepšiemu ázijskému futbalistovi, ktorý hrá na iných kontinentoch
[náhľad|[Son Heung-min víťaz ocenenia v roku 2015, 2017 a 2019]]

### Víťazi

### Viacnásobní víťazi

### Víťazi podľa krajín

### Víťazi podľa klubov

## Referencie

## Zdroj

Kategória:Futbalové ocenenia
Brigáda (vojenská jednotka)

**Brigáda** je vojenská jednotka, ktorá sa zvyčajne skladá z troch až šiestich práporov a podporných prvkov. Je to zhruba ekvivalent rozšíreného alebo posilneného pluku. Dve alebo viac brigád môžu tvoriť divíziu. V krajinách NATO má brigáda 3200 až 5500 mužov. Sovietsky zväz, jeho predchodcovia a nástupcovia, väčšinou namiesto brigád používajú pluk. To bolo bežné vo veľkej časti Európy až do druhej svetovej vojny.

Veliteľom brigády je obyčajne generálmajor, brigádny generál, brigadier alebo plukovník.

Termín brigáda bol zavedený vo Francúzsku (*brigade*) z talianskeho slova *brigata* (spoločenstvo, jednotka). Brigády sa objavovali vo vojsku od 15. storočia. V modernom ponímaní ich zaviedol švédsky kráľ Gustáv II. Adolf počas tridsaťročnej vojny. 

Názov brigády spravidla dopĺňa prídavné meno, ktoré vyjadruje jej určenie, resp. prevládajúci druh vojska. Napr. pechotná, tanková/obrnená, mechanizovaná atď. 

Brigády sformované do divízií sú zvyčajne pešie alebo obrnené (niekedy označované ako kombinované brigády). Okrem bojových jednotiek môžu zahŕňať jednotky bojovej podpory, ako sú delostrelectvo a ženijné vojsko a logistické jednotky. Pri operáciách môže brigáda obsahovať organické celky ale aj prvky dočasne pripojené na splnenie konkrétnej úlohy.

## Referencie

## Zdroj

Kategória:Vojenské jednotky
Plešivec (vrch v Burde)

**Plešivec**  () () je najvyšší vrch v pohorí Burda. Nachádza sa nad obcou Chľaba, približne  severovýchodne od Štúrova.

## Poloha
Nachádza sa v strednej časti plošne malého pohoria, situovaného na juhovýchodnom okraji Podunajskej nížiny. Vrch leží v Nitrianskom kraji, v okrese Nové Zámky a zasahuje na katastrálne územie obce Chľaba, Kamenica nad Hronom a Bajtava. Najbližším sídlom je na južnom úpätí ležiace rekreačné stredisko Kováčov, východným smerom leží Chľaba, severným Leľa a Bajtava a západným Kamenica nad Hronom. Juhozápadným smerom leží mesto Ostrihom. Plešivec je súčasťou národnej prírodnej rezervácie Burdov.

## Opis
Pohorie Burda je zovreté medzi riekami Hron na západe, Dunaj na juhu a Ipeľ na východe a jeho centrálnu časť tvorí pomerne plochý masív Plešivca a Burdova (). Ten je oddelený nevýrazným sedlom na severovýchode, severozápadným smerom sa nachádza Kráľova hora () a západným Skaly (). Oblasť nemá významnejšie vodné toky a prebytočná voda odteká do Dunaja. Na vrchol nevedie značený chodník.

### Výhľady
Zalesnený plochý vrchol neponúka výhľady a tie sú možné len z malých mýtin, resp. v zimnom období, keď sú stromy bez lístia. Viditeľné sú najmä okolité maďarské vrchy, len výnimočne je pri ideálnych podmienkach možné pozorovať napr. Zobor alebo Sitno. Z južných svahov je pekný výhľad na Dunaj a Vyšehradskú bránu.

## Prístup
Na vrchol nevedie značený chodník, najľahší prístup je lesnou cestou od obce Bajtava a následne lesom.  modrá trasa obchádza rozsiahly masív od rekreačného strediska Kováčov cez Chľabu, Veľkú dolinu, poblíž chaty Ipeľ a oblúkom severozápadným svahom k rázcestiu pri vyhliadke *Skaly*.

## Referencie

## Pozri aj
* Burda
* Národná prírodná rezervácia Burdov

## Externé odkazy
* Poloha na turistickej mape

Kategória:Burda (pohorie)
Kategória:Vrchy v okrese Nové Zámky
Kategória:Vrchy pod 1000 metrov na Slovensku
Kategória:Chľaba
Kategória:Kamenica nad Hronom
Kategória:Bajtava
Tabonovité

**Tabonovité** (Megapodiidae) sú čeľaď vtákov z radu kurotvaré (=hrabavce; Galliformes). Všetky rody z tejto čeľade sa po slovensky volajú **tabon**.

Zástupcovia čeľade na dĺžku merajú 2870&nbsp;cm a dosahujú hmotnosť až 2,5&nbsp;kg. Perie väčšinou nie je príliš pestré, no krk a hlava nebývajú operené a holá koža môže byť červená, žltá alebo modrá.

Tabonovité sú vtáky tropických a subtropických dažďových lesov, niektoré druhy využívajú aj otvorenejšia stanovištia. Vyskytujú sa v Austrálii a Novej Guinei, obývajú aj veľké množstvo ostrovov v juhovýchodnej Ázii a v juhovýchodnom Pacifiku (Filipíny, Malé Sundy, Sulawesi a i.). Čiastočne prenikli cez Wallaceovu líniu, no chýbajú v pevninskej juhovýchodnej Ázii aj na veľkých ostrovoch, ako je Borneo alebo Sumatra.

Tabonovité sú známe tým, že vajcia znášajú do pripravených hromád z rastlinného materiálu. Práchnivením vzniká teplo, ktoré pomáha vajcia inkubovať. Tabon morkovitý (*Alectura lathami*) vytvára hromady s výškou až 150&nbsp;cm a priemerom 400&nbsp;cm, pričom samec nakladenú znášku stráži a reguluje vnútornú teplotu.

## Referencie

## Iné projekty

Kategória:Kurotvaré